CELEX: 32015R1739
Language: hu
Date: 2015-09-28 00:00:00
Title: A Bizottság (EU) 2015/1739 rendelete (2015. szeptember 28.) az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a vas-tartarát sóban és sóhelyettesítőkben csomósodást gátló anyagként történő használata tekintetében történő módosításáról (EGT-vonatkozású szöveg)

30.9.2015   
            
            
               HU
            
            
               Az Európai Unió Hivatalos Lapja
            
            
               L 253/3
            
         A BIZOTTSÁG (EU) 2015/1739 RENDELETE
   (2015. szeptember 28.)
   az 1333/2008/EK európai parlamenti és tanácsi rendelet II. mellékletének és a 231/2012/EU bizottsági rendelet mellékletének a vas-tartarát sóban és sóhelyettesítőkben csomósodást gátló anyagként történő használata tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 14. cikkére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben használható élelmiszer-adalékanyagok uniós jegyzékét és azok felhasználási feltételeit.
            
         
               (2)
            
            
               A Bizottság 231/2012/EU rendelete (3) meghatározza az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációit.
            
         
               (3)
            
            
               A szóban forgó jegyzék naprakésszé tétele az 1331/2008/EK rendelet 3. cikkének (1) bekezdésében említett egységes eljárás révén, a Bizottság kezdeményezésére vagy kérelemre történhet.
            
         
               (4)
            
            
               2012. január 18-án a Bizottsághoz kérelem érkezett a vas-tartarát sóban és sóhelyettesítőkben csomósodást gátló anyagként történő használatának engedélyezése iránt. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára.
            
         
               (5)
            
            
               Az Európai Élelmiszerbiztonsági Hatóság értékelte a nátrium-tartarát és vas(III)-klorid komplexálása eredményeként képződött vas-tartarát élelmiszer-adalékanyagként való használatának biztonságosságát, és 2014. december 9-i véleményében (4) megállapította, hogy az expozíciós értékelésben szereplő toxikológiai adatokat és óvatos feltételezéseket tekintve a javasolt felhasználási értékek mellett annak sóban és sóhelyettesítőkben csomósodást gátló anyagként történő használata nem vet fel aggályokat az anyag biztonságosságával kapcsolatban.
            
         
               (6)
            
            
               A csomósodást gátló anyag sóhoz és sóhelyettesítőkhöz való hozzáadására az anyag folyékony szemcseállagának javítása miatt van szükség, mivel általa megelőzhető, hogy nedvesség hatására vagy a tárolás alatt összeálló tömbök képződjenek. A vas-tartarát más jelenleg engedélyezett adalékanyagok, így a vas-cianid (E 535 – 538) és a szilícium-dioxid-szilikátok (E 551 – 553) felhasználási alternatívájaként használható. Ezért helyénvaló engedélyezni a vas-tartarát sóban és sóhelyettesítőkben csomósodást gátló anyagként való használatát, és az említett adalékanyaghoz az E 534-es számot hozzárendelni.
            
         
               (7)
            
            
               A vas-tartarátnak az élelmiszer-adalékanyagok 1333/2008/EK rendelet II. mellékletében foglalt uniós jegyzékébe történő első felvétele alkalmával a vas-tartarátra (E 534) vonatkozó specifikációkat bele kell foglalni a 231/2012/EU rendeletbe.
            
         
               (8)
            
            
               Az 1333/2008/EK és a 231/2012/EU rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet I. mellékletének megfelelően módosul.
   2. cikk
   A 231/2012/EU rendelet melléklete e rendelet II. mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 16. o.
   
   
      (2)  HL L 354., 2008.12.31., 1. o.
   
   
      (3)  A Bizottság 2012. március 9-i 231/2012/EU rendelete az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).
   
      (4)  EFSA Journal (2015); 13(1):3980.
   
      I. MELLÉKLET
      Az 1333/2008/EK rendelet II. melléklete a következőképpen módosul:
      
                  1.
               
               
                  A B. rész 3. pontjában („A színezékektől és édesítőszerektől különböző más adalékanyagok”) az E 530 számú élelmiszer-adalékanyagra vonatkozó bejegyzés után a jegyzék az alábbi bejegyzéssel egészül ki:
                  
                              „E 534
                           
                           
                              Vas-tartarát”
                           
                        
            
                  2.
               
               
                  Az E. rész a következőképpen módosul:
                  
                              a)
                           
                           
                              a 12.1.1 kategóriában („Só”):
                              
                                          i.
                                       
                                       
                                          az E 530 élelmiszer-adalékanyagra vonatkozó bejegyzés után a szöveg a következő bejegyzéssel egészül ki:
                                          
                                                       
                                                   
                                                   
                                                      „E 534
                                                   
                                                   
                                                      Vas-tartarát
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii.
                                       
                                       
                                          a szöveg a következő lábjegyzettel egészül ki:
                                          
                                                       
                                                   
                                                   
                                                       
                                                   
                                                   
                                                      „(92): A szárazanyagra kifejezve:”
                                                   
                                                
                                    
                        
                              b)
                           
                           
                              a 12.1.2 kategóriában („Sóhelyettesítők”):
                              
                                          i.
                                       
                                       
                                          az E 338 – 452 élelmiszer-adalékanyagra vonatkozó bejegyzés után a szöveg a következő bejegyzéssel egészül ki:
                                          
                                                       
                                                   
                                                   
                                                      „E 534
                                                   
                                                   
                                                      Vas-tartarát
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii.
                                       
                                       
                                          a szöveg a következő lábjegyzettel egészül ki:
                                          
                                                       
                                                   
                                                   
                                                       
                                                   
                                                   
                                                      „(92): A szárazanyagra kifejezve:”
                                                   
                                                
                                    
                        
            
   
      II. MELLÉKLET
      A 231/2012/EU rendelet melléklete az E 530 élelmiszer-adalékanyagra vonatkozó bejegyzés után a következő új bejegyzéssel egészül ki:
      
         
                     
                        „E 534 VAS-TARTARÁT
                     
                  
               
                     
                        Szinonimák
                     
                  
                  
                     Vas-mezo-tartarát; a vas(III)-klorid nátrium-tartaráttal képződött komplexe
                  
               
                     
                        Meghatározás
                     
                  
                  
                     A vas-tartarátot az L-tartarát izomerizációjával állítják elő, majd a D-, az L- és a mezo-tartarát így kapott egyensúlyi keverékéhez vas(III)-kloridot adnak.
                  
               
                     CAS-szám
                  
                  
                     1280193-05-9
                  
               
                     Kémiai név
                  
                  
                     D(+)-2,3-dihidroxi-butándisavval, L(-)-2,3-dihidroxi-butándisavval és mezo-2,3-dihidroxi-butándisavval képződött vas(III)-komplex
                  
               
                     Összegképlet
                  
                  
                     Fe(OH)2 C4H4O6Na
                  
               
                     Molekulatömeg
                  
                  
                     261,93
                  
               
                     
                        Analitika
                     
                  
               
                     mezo-tartarát
                  
                  
                     > 28 %, száraz állapotban mérve, anionban kifejezve
                  
               
                     D(-)- és L(+)-tartarát
                  
                  
                     > 10 %, száraz állapotban mérve, anionban kifejezve
                  
               
                     Vas(III)
                  
                  
                     > 8 %, száraz állapotban mérve, anionban kifejezve
                  
               
                     
                        Leírás
                     
                  
                  
                     Sötétzöld vizes oldat, jellemzően kb. 35 % tömegszázalékos komplexekből
                  
               
                     
                        Azonosítás
                     
                  
                  
                     Vízben rendkívül oldékony
                  
               
                      
                  
                  
                     Pozitív tartarát- és vasteszt:
                  
               
                      
                  
                  
                     a komplexek 35 %-os vizes oldatának pH-értéke 3,5 és 3,9 között van
                  
               
                     
                        Tisztaság
                     
                  
               
                     Klorid
                  
                  
                     Legfeljebb 25 %
                  
               
                     Nátrium
                  
                  
                     Legfeljebb 23 %
                  
               
                     Arzén
                  
                  
                     Legfeljebb 3 mg/kg
                  
               
                     Ólom
                  
                  
                     Legfeljebb 2 mg/kg
                  
               
                     Higany
                  
                  
                     Legfeljebb 1 mg/kg
                  
               
                     Oxalát
                  
                  
                     Legfeljebb 1,5 %, száraz oxalátban kifejezve”